NGC 3

NGC 3(այլ նշանակումներ՝ UGC 58, MCG 1-1-37, ZWG 408.35, Ark 1, IRAS00047+0801, PGC 565), ոսպնյակաձև գալակտիկա (S0) Ձկների համաստեղությունում։ Գտնվում է մոտավորապես 180 միլիոն լուսային տարի հեռավորության վրա։ Գալակտիկան հայտնաբերել է գերմանացի աստղագետ Ալբերտ Մարթը 1864 թվականի նոյեմբերի 29-ին։ Նա օգտագործել է Ուիլյամ Լասելի 48 դյույմանոց (122 սմ) արտացոլող աստղադիտակը Մալթա կղզում։

Նրա տրամագիծը գնահատվում է ։ Միևնույն ժամանակ, գալակտիկան ունի մակերևույթի համեմատաբար բարձր պայծառություն և ներառված է (1-ին համարով) Առաքելյանի մակերևույթի բարձր պայծառությամբ գալակտիկաների կատալոգում, որտեղ այն նկարագրված է որպես «էլիպսաձև կարմիր օբյեկտ, հնարավոր է ոսպնյակաձև գալակտիկա»։

1888 թվականին Ջոն Դրեյերը այն ներառում է Նոր ընդհանուր կատալոգում (NGC) NGC 3 անվան տակ՝ նկարագրելով այն որպես «մռայլ, շատ փոքր, կլոր, գրեթե աստղանման» միգամածություն։

Կատարվել է գալակտիկայի սկավառակի մանրամասն ֆոտոմետրիա չորս օպտիկական սպեկտրային տիրույթում, պարզվել է, որ գալակտիկայի սկավառակը սիմետրիկ է բոլոր տիրույթներում, նրա թեքությունը դեպի տեսադաշտը կազմում է 60°։ Սկավառակի տրամագիծը մոտ 40 աղեղային վայրկյան է, գալակտիկայի էլիպտիկությունը () կենտրոնում հասնում է 0,55-ի, 17 աղեղ վայրկյանի շառավղից դուրս՝ 0,34։ Ուռուցիկությունը շրջապատված է թույլ օղակով, որի ճառագայթային լուսաչափական պրոֆիլը ներկայացնում է Ֆրիմանի II տիպը։

Այս օբյեկտը մտնում է «Նոր ընդհանուր կատալոգի» բնօրինակ հրատարակության մեջ ներառվածների թվում։

Տես նաև   
 Նոր ընդհանուր կատալոգ

Ծանոթագրություններ

Նոր ընդհանուր կատալոգի օբյեկտներ
0003
IRAS կատալոգի օբյեկտներ
Հիմնական գալակտիկաների կատալոգի օբյեկտներ
Ձկներ (համաստեղություն)
Գալակտիկաներ այբբենական կարգով 
Ձկների համաստեղության գալակտիկաներ
Ոսպնյակաձև գալակտիկաներ
1864 թվականին հայտնաբերված գալակտիկաներ